18.2.2022
MT
Il-Ġurnal Uffiċjali tal-Unjoni Ewropea
C 80/43
157.
Meta l-għajnuna tingħata fil-forma ta’ dotazzjoni, ekwità, garanzija jew self lil fond għall-effiċjenza fl-enerġija jew fond għall-enerġija rinnovabbli jew lil intermedjarju finanzjarju ieħor, il-Kummissjoni se tivverifika li hemm fisseħħ kundizzjonijiet biex jiġi żgurat li l-fond għall-effiċjenza fl-enerġija jew il-fond għall-enerġija rinnovabbli jew intermedjarji finanzjarji oħra ma jirċievu l-ebda vantaġġ indebitu u japplikaw strateġija ta’ investiment kummer­ ċjalment soda għall-fini tal-implimentazzjoni tal-miżura ta’ għajnuna għar-rendiment fl-użu tal-enerġija.
B’mod partikolari, iridu jiġu ssodisfati l-kundizzjonijiet li ġejjin: a) l-intermedjarji finanzjarji jew il-maniġers tal-fondi jridu jintgħażlu permezz ta’ proċess miftuħ, trasparenti u mhux diskriminatorju li jsir f’konformità mal-liġijiet tal-Unjoni u nazzjonali applikabbli; b) ikun hemm fis-seħħ kundizzjonijiet biex jiġi żgurat li l-intermedjarji finanzjarji, inklużi l-fondi għall-effiċjenza fl-enerġija jew il-fondi għall-enerġija rinnovabbli, jiġu ġestiti fuq bażi kummerċjali u jiżguraw deċiżjonijiet ta’ finanzjament mmotivati mill-qligħ; c) l-amministraturi tal-fond għall-effiċjenza fl-enerġija jew tal-fond għall-enerġija rinnovabbli jew intermedjarju finanzjarju ieħor jgħaddu l-vantaġġ kemm jista’ jkun lill-benefiċjarji finali (is-sid(ien) jew l-inkwilin(i) tal-bini), fil-forma ta’ volumi ogħla ta’ finanzjament, rekwiżiti ta’ kollateral aktar baxxi, primjums ta’ garanzija aktar baxxi jew rati tal-imgħax aktar baxxi.
4.3 Għajnuna għal mobbiltà nadifa 158.
It-taqsimiet 4.3.1 u 4.3.2 jistabbilixxu l-kundizzjonijiet skont liema l-għajnuna mill-Istat għal ċerti investimenti biex jitnaqqsu jew jiġu evitati emissjonijiet tal-CO2 u emissjonijiet niġġiesa oħra mill-ajru, mis-setturi tat-trasport bl-ajru, bit-triq, bil-ferrovija, fl-ilmijiet navigabbli interni u bil-baħar tista’ tiffaċilita l-iżvilupp ta’ attività ekonomika b’mod ekoloġiku, mingħajr ma taffettwa b’mod negattiv il-kundizzjonijiet tal-kummerċ sal-punt li jmur kontra linteress komuni tal-Unjoni. 159.
L-għajnuna għall-investimenti f’vetturi tat-triq light-duty u heavy-duty li jaħdmu bil-gass (b’mod partikolari l-LNG, is-CNG u l-bijogass), u fl-infrastruttura tar-riforniment tal-gass rilevanti għat-triq, ħlief għall-infrastruttura tal-LNG esklussivament għar-riforniment ta’ vetturi tat-triq heavy-duty, taqa’ barra mill-kamp ta’ applikazzjoni ta’ dawn illinji gwida.
Abbażi tal-istadju attwali tal-iżvilupp tas-suq, hu mistenni li dawn it-teknoloġiji jkollhom potenzjal ferm aktar baxx biex jikkontribwixxu għall-mitigazzjoni tat-tibdil fil-klima u għat-tnaqqis tat-tniġġis tal-arja, meta mqabbla ma’ alternattivi aktar nodfa u aktar innovattivi u għalhekk mistennija li joħolqu distorsjoni bla bżonn filkompetizzjoni billi jispustjaw l-investimenti f’dawk l-alternattivi aktar nodfa u jintrappolaw is-soluzzjonijiet ta’ mobbiltà li mhumiex konformi mal-miri tal-2030 u tal-2050.
4.3.1 L-għajnuna tista’ tingħata għall-akkwist jew il-kiri ta’ vetturi nodfa u ta’ tagħmir nadif għas-servizzi mobbli u għallmodifika retroattiva ta’ vetturi u ta’ tagħmir għas-servizzi mobbli 4.3.1.1 R a ġ u n a m e n t g ħ a l l - g ħ a j n u n a 160.
Sabiex jintlaħaq l-objettiv legalment vinkolanti tal-Unjoni għan-newtralità klimatika sal-2050, il-Komunikazzjoni dwar il-Patt Ekoloġiku Ewropew stabbiliet l-għan li sal-2050 l-emissjonijiet tat-trasport jitnaqqsu b’mill-inqas 90 % meta mqabbla mal-livelli tal-1990.
Il-Komunikazzjoni dwar Strateġija ta’ Mobbiltà Sostenibbli u Intelliġenti (77) tistabbilixxi perkors biex jinkiseb l-objettiv permezz tad-dekarbonizzazzjoni kemm tal-modi individwali tat-tras­ port kif ukoll tal-katina kollha tat-trasport.
(78) 161.
Filwaqt li l-politiki eżistenti jistgħu jipprovdu inċentivi għall-adozzjoni ta’ vetturi nodfa, billi jistabbilixxu miri ta’ emissjonijiet ta’ CO2 vinkolanti għall-flotta ġdida ta’ vetturi tal-manifatturi (79), billi jinternalizzaw l-esternalitajiet klimatiċi u ambjentali (80), jew billi jagħtu spinta lid-domanda permezz tal-akkwist pubbliku (81), jistgħu ma jkunux biżżejjed biex jindirizzaw bis-sħiħ il-fallimenti tas-suq li jaffettwaw is-settur ikkonċernat.
Minkejja l-politiki eżis­ tenti, ċerti ostakli tas-suq u fallimenti tas-suq jistgħu jibqgħu ma jiġux indirizzati, inkluż fir-rigward tal-affordab­ biltà tal-vetturi nodfa meta mqabbla mal-vetturi konvenzjonali, id-disponibbiltà limitata tal-infrastruttura tal-iċċar­ ġjar jew tar-riforniment tal-karburant u l-eżistenza ta’ esternalitajiet ambjentali.
L-Istati Membri jistgħu għalhekk jipprovdu għajnuna biex jindirizzaw dawk il-fallimenti tas-suq residwi u jappoġġaw l-iżvilupp tas-settur tal-mobi­ lità nadifa.
(77) Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni “Strateġija għal Mobbiltà Sostenibbli u Intelliġenti: inqiegħdu t-trasport Ewropew fit-triq it-tajba għall-futur”, COM(2020) 789 final.
(78) Il-Komunikazzjoni tinkludi fost l-oħrajn l-ambizzjoni li jkun hemm mill-inqas 30 miljun karozza u 80 000 trakk mingħajr emiss­ jonijiet joperaw fit-triqat sal-2030 u li sal-2050 kważi l-karozzi, il-vannijiet, il-karozzi tal-linja kollha kif ukoll il-vetturi tqal ġodda jkunu b’emissjonijiet żero.
(79) Ir-Regolament (UE) 2019/1242 u r-Regolament (UE) 2019/631 tal-Parlament Ewropew u tal-Kunsill tas-17 ta' April 2019 li jistabbilixxi standards ta’ rendiment fir-rigward tal-emissjonijiet ta’ CO2 tal-karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti (KE) Nru 443/2009 u (UE) Nru 510/2011 (ĠU L 111, 25.4.2019, p. 13).
(80) Pereżempju, permezz tad-Direttiva 1999/62/KE tal-Parlament Ewropew u tal-Kunsill tas-17 ta' Ġunju 1999 dwar il-ħlas li jrid isir minn vetturi ta’ merkanzija tqila għall-użu ta' ċerti infrastrutturi (ĠU L 187, 20.7.1999, p. 42), u l-ETS tal-Unjoni.
(81) Pereżempju, permezz tad-Direttiva 2009/33/KE.